Miguel Díaz-Canel

De Miguel Mario Díaz-Canel Bermúdez, gebuer den 20. Abrëll 1960 zu Placetas, ass e kubanesche Politiker an zanter dem 19. Abrëll 2018 deen 19. President vu Kuba.

Virdru war hien, vun 2013-2018, Éischte Vizepresident vum kubanesche Staatsrot a vum Ministerrot. Hien ass zanter 2003 Member vum Politbüro vun der kommunistescher Partei vu Kuba (PCC), a war tëscht Mee 2009 a Mäerz 2012 Héichschoulminister.

Den 18. Abrëll 2018 gouf hien als den Nofollger vum Raúl Castro, zum President vum Staatsrot a vum Ministerrot (an domat zum Staatspresident) designéiert an den Dag drop vereedegt. Den 19. Abrëll 2021 gouf hien zousätzlech zum Éischte Sekretär vun der PCC gewielt.

Hien ass Elektroingenieur vu Formatioun.

Hien ass fir d'zweet bestuet an huet zwee Kanner vu senger éischter Fra.

 Um Spaweck 

 Biographie vum CIDOB 

Kategorie:Gebuer 1960
Kategorie:Presidente vu Kuba
Kategorie:Kubanesch Ministeren
Kategorie:Kubanesch Ingenieuren